als_Latn dik_Latn sag_Latn
Voton kryetari i PDIU-së/ Idrizi: Sot është një ditë e rëndësishme për të gjithë shqiptarët
Nga më herët0
Kryetari i PDIU-së, Shpëtim Idrizi ka votuar për zgjedhjet parlamentare dhe ka shfrytëzuar këtë moment për të uruar besimtarët myslimanë për festën e Bajramit dhe gjithashtu iu ka bërë thirrje qytetarëve që të mos votojnë se kush do të marrë karriken e radhës, por të votojnë për të nesërmen e tyre.
Mesazhi i kryetarit të PDIU-së Shpëtim Idrizi, pas votimit:
Dua të uroj të gjithë besimtarët myslimanë, Gëzuar Fiter Bajramin. Të gjithë atyre që kanë agjeruar, Zoti ua pranoftë dhe le të jetë kjo një ditë dhe një moment i mbarë për të gjithë shqiptarët.
Sot është një ditë e rëndësishme për të gjithë shqiptarët. Sot i gjithë fati i shqiptarëve ndodhet në duart e qytetarëve. Unë i ftoj shqiptarët që të mos votojnë se kush do të marrë karriken e radhës, por të votojnë për të nesërmen e tyre, sepse është dita ku qytetari e ka në dorë fatin e vet.
Dua t’i bëj thirrje të gjithë qytetarëve të Shqipërisë të mos intimidohen, mos ta humbin dinjitetin e tyre për ata që duan t’i blejnë me një thes miell, apo me para.
Dua t’i bëj thirrje të gjithë bizneseve, që me punën e tyre zhvillojnë Shqipërinë, që të mos intimidohen nga ata që deri dje i kanë quajtur kulakë, ndërsa sot i kërkojnë votat masivisht.
I bëj thirrje të gjithë shqiptarëve që të kuptojnë se sot është dita e tyre, sot është dita e demokracisë dhe jam i bindur që qytetarët do të votojnë me zemër dhe mendje për një Shqipëri të drejtë e të barabartë, solidare dhe me një ekonomi të zhvilluar.
als_Latn als_Latn als_Latn als_Latn als_Latn als_Latn als_Latn als_Latn als_Latn